ᱦᱟᱨᱤᱱᱤ ᱡᱤᱵᱤᱛᱟ

ᱦᱟᱨᱤᱱᱤ ᱡᱤᱵᱤᱛᱟ (ᱛᱟᱢᱤᱞ: 
ஹரிணி ஜீவிதா; ᱡᱟᱱᱟᱢ ᱑᱖ ᱡᱟᱱᱩᱣᱟᱨᱤ ᱑᱙᱙᱕) ᱫᱚ ᱢᱤᱫ ᱱᱟᱪᱚᱱᱤᱭᱟᱹ, ᱥᱟᱶᱦᱮᱫ ᱥᱚᱱᱮᱨ, ᱠᱚᱨᱤᱭᱳᱜᱽᱨᱟᱯᱷᱚᱨ ᱟᱨ ᱢᱤᱫ ᱥᱤᱧᱚᱛᱤᱭᱟᱹ ᱠᱞᱟᱥᱤᱠᱚᱞ ᱮᱱᱮᱡᱤᱡ ᱠᱟᱱᱟᱭ ᱾ ᱥᱨᱤᱫᱮᱵᱤ ᱮᱱᱮᱡ ᱵᱤᱨᱫᱟᱹᱜᱟᱲ ᱨᱤᱡᱤᱡ ᱥᱨᱤᱢᱚᱛᱤ ᱥᱤᱞᱟ ᱩᱱᱱᱤᱠᱨᱩᱥᱱᱚᱱ ᱱᱤᱡ ᱟᱪᱮᱛᱤᱭᱟᱹ, ᱩᱱᱤ ᱫᱚ ᱛᱩᱨᱩᱭ ᱥᱮᱨᱢᱟ ᱦᱩᱰᱤᱧ ᱩᱢᱮᱨ ᱨᱮᱜᱮ ᱵᱷᱟᱨᱚᱛᱱᱟᱴᱭᱚᱢ ᱨᱮᱭᱟᱜ ᱢᱮᱞᱟᱴᱩᱨ ᱛᱚᱦᱚᱨ ᱨᱮ ᱮᱱᱮᱡ ᱮ ᱮᱛᱚᱦᱚᱵ ᱟᱠᱟᱫᱼᱟ ᱾

ᱜᱟᱞᱚᱪᱤᱭᱟᱹ ᱟᱨ ᱯᱚᱨᱚᱠᱮᱫ ᱦᱚᱲ ᱠᱚ ᱩᱱᱤᱭᱟᱜ ᱠᱟᱹᱢᱤ ᱨᱮᱱᱟᱜ ᱜᱟᱺᱦᱤᱨᱛᱮᱫ, ᱪᱩᱦᱩᱞᱟᱱ ᱟᱨ ᱟᱱᱟᱞᱜᱟ ᱟᱹᱜᱩᱭ ᱞᱟᱹᱜᱤᱫ ᱩᱱᱤ ᱫᱚ ᱟᱹᱰᱤ ᱜᱮ ᱥᱟᱨᱦᱟᱣᱱᱟ ᱠᱚ ᱪᱟᱞ ᱟᱠᱟᱣᱟᱫᱮᱭᱟ ᱾ ᱦᱟᱨᱤᱱᱤ ᱡᱤᱵᱤᱛᱟ ᱫᱚ ᱡᱟᱹᱛᱤᱭᱟᱹᱨᱤ ᱵᱟᱞ ᱵᱷᱚᱵᱚᱱ, ᱒᱐᱐᱙ ᱨᱮ ᱵᱟᱞ ᱥᱨᱤ ᱥᱤᱨᱯᱷᱟᱹ ᱛᱮᱭ ᱥᱚᱱᱢᱟᱱ ᱟᱠᱟᱱ ᱢᱤᱫ ᱱᱟᱪᱚᱱᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱥᱤᱧᱚᱛ ᱨᱮ ᱟᱹᱰᱤ ᱜᱟᱱ ᱢᱟᱨᱟᱝ ᱟᱨ ᱫᱟᱢᱟᱱ ᱦᱮᱞᱢᱮᱞ ᱟᱨᱵᱟᱝ ᱥᱮᱱᱮᱞᱮᱫ ᱠᱚᱨᱮ ᱟᱡᱟᱜ ᱮᱱᱮᱡ ᱮ ᱩᱫᱩᱜ ᱥᱚᱫᱚᱨ ᱟᱠᱟᱫᱼᱟ ᱾ ᱟᱨ ᱫᱩᱱᱤᱭᱟᱹ ᱨᱮᱱᱟᱜ ᱟᱹᱰᱤ ᱜᱟᱱ ᱞᱟᱠᱪᱟᱨᱮᱛ ᱨᱟᱡᱽᱜᱟᱧᱤᱭᱟᱹ ᱠᱚᱨᱮ ᱦᱚᱸ ᱟᱡᱟᱜ ᱦᱩᱱᱟᱹᱨ ᱮ ᱩᱫᱩᱜ ᱥᱮᱫᱚᱨ ᱟᱠᱟᱫᱼᱟ ᱾

 ᱥᱤᱨᱯᱷᱟᱹ ᱟᱨ ᱮᱱᱮᱡ ᱠᱚ 

ᱦᱟᱨᱤᱱᱤ ᱡᱤᱵᱤᱛᱟ ᱫᱚ ᱡᱟᱹᱛᱤᱭᱟᱹᱨᱤ ᱵᱟᱞ ᱵᱷᱚᱵᱚᱱ, ᱠᱷᱚᱱ ᱒᱐᱑᱐ ᱨᱮ ᱵᱟᱞᱥᱨᱤ ᱥᱤᱨᱯᱷᱟᱹ ᱛᱮᱠᱚ ᱥᱚᱱᱢᱟᱱ ᱟᱠᱟᱫᱮᱭᱟ ᱾

VDS ᱦᱩᱱᱟᱹᱨ ᱮᱠᱟᱰᱮᱢᱤ ᱦᱚᱛᱮᱛᱮ ᱢᱚᱦᱟᱢᱚᱦᱤᱢ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱟᱠᱟᱱᱟ ᱾

ᱥᱚᱨᱮᱥᱟᱱ ᱱᱟᱪᱚᱱᱤᱭᱟᱹ ᱞᱮᱠᱟᱛᱮ ᱨᱚᱧᱡᱚᱱᱤ ᱨᱟᱡᱚᱱ ᱥᱤᱨᱯᱷᱟᱹᱭ ᱟᱢᱮᱴ ᱟᱠᱟᱫᱼᱟ ᱾

ᱵᱷᱟᱨᱚᱛ ᱡᱟᱠᱟᱛ ᱞᱟᱠᱪᱟᱨᱮᱛ ᱜᱟᱶᱛᱟ (ᱯᱩᱱᱮ, ᱒᱐᱐᱙) ᱠᱷᱚᱱ ᱠᱞᱟᱥᱤᱠᱚᱞ ᱥᱳᱞᱳ ᱮᱱᱮᱡ ᱦᱮᱯᱨᱟᱣ ᱨᱮ ᱠᱞᱟᱥᱤᱠᱚᱞ ᱰᱩᱳ (ᱚᱨᱪᱚᱱᱟ ᱨᱟᱡᱟ ᱥᱟᱶ) ᱟᱨ ᱫᱚᱥᱟᱨ ᱨᱮ ᱯᱩᱭᱞᱩ ᱥᱤᱨᱯᱷᱟᱹᱭ ᱟᱢᱮᱴ ᱠᱮᱫᱼᱟ ᱾

ᱫᱩᱨᱫᱚᱨᱥᱚᱱ ᱴᱤᱵᱤ (ᱯᱳᱰᱤᱜᱟᱭᱤ), ᱦᱚᱛᱮᱛᱮ ᱒᱐᱐᱘ ᱨᱮ ᱥᱟᱯᱲᱟᱣ ᱞᱮᱱ ᱠᱳᱧᱡᱩᱢ ᱥᱚᱞᱚᱝᱜᱟᱭᱤ ᱮᱱᱮᱡ ᱦᱮᱯᱨᱟᱣ ᱥᱤᱨᱤᱡᱽ ᱨᱮ ᱯᱷᱟᱭᱱᱟᱞ ᱨᱟᱶᱩᱰ ᱨᱮ ᱯᱩᱭᱞᱩ ᱥᱤᱨᱯᱷᱟᱹᱭ ᱟᱢᱮᱴ ᱞᱮᱫᱼᱟ ᱾

ᱵᱷᱟᱨᱚᱛ ᱡᱟᱠᱟᱛ ᱛᱷᱟᱨ (ᱢᱮᱥᱟᱞ ᱵᱚᱭᱚᱥ ᱨᱮᱱᱟᱜ ᱜᱩᱴ) ᱨᱮ ᱯᱩᱭᱞᱩ ᱥᱤᱨᱯᱷᱟᱹ (ᱯᱷᱮᱵᱽᱨᱩᱣᱟᱨᱤ ᱒᱐᱐᱘) ᱟᱨ ᱫᱚᱥᱟᱨ ᱥᱤᱨᱯᱷᱟᱹ (᱒᱐᱐᱙) ᱨᱮᱭ ᱡᱤᱛᱠᱟᱹᱨ ᱟᱠᱟᱱᱟ, ᱱᱚᱵᱽᱭᱚ ᱱᱟᱴᱭᱚ ᱥᱚᱢᱤᱛᱤ ᱦᱚᱛᱮᱛᱮ ᱦᱟᱭᱫᱽᱨᱟᱵᱟᱫᱽ ᱨᱮ ᱥᱟᱯᱲᱟᱣ ᱞᱮᱱ ᱵᱷᱟᱨᱚᱛ ᱱᱟᱴᱭᱚᱢ ᱦᱮᱯᱨᱟᱣ ᱠᱷᱚᱱ ᱾

ᱜᱳᱯᱤᱱᱟᱛᱷ ᱫᱟᱥ ᱱᱭᱟᱥᱟ ᱦᱚᱛᱮᱛᱮ ᱥᱟᱯᱲᱟᱣ ᱞᱮᱱ ᱵᱮᱸᱜᱽᱞᱳᱨ (᱒᱐᱐᱘) ᱨᱮ ᱵᱷᱟᱨᱚᱛ ᱡᱟᱠᱟᱠ ᱛᱷᱟᱨ ᱨᱮᱱᱟᱜ ᱵᱷᱟᱨᱚᱛᱱᱟᱴᱭᱚᱢ ᱦᱮᱯᱨᱟᱣ ᱨᱮ ᱯᱩᱭᱞᱩ ᱥᱤᱨᱯᱷᱟᱭ ᱡᱤᱛᱠᱟᱹᱨ ᱟᱠᱟᱱᱟ ᱾

ᱡᱚᱭᱟ ᱴᱤᱵᱤ ᱦᱚᱛᱮᱛᱮ ᱥᱟᱯᱲᱟᱣ ᱞᱮᱱ ᱮᱱᱮᱡ ᱦᱮᱯᱨᱟᱣ ᱥᱳ ᱛᱷᱟᱠᱟᱼᱫᱷᱤᱢᱤᱼᱛᱷᱟ ᱨᱮ ᱯᱩᱭᱞᱩ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱟᱠᱟᱱᱟ ᱾

ᱥᱤᱵᱚᱱ ᱟᱨᱴᱥ ᱮᱠᱟᱰᱮᱢᱤ (᱒᱐᱐᱕) ᱦᱚᱛᱮᱛᱮ ᱥᱟᱯᱲᱟᱣ ᱞᱮᱱ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱦᱮᱯᱨᱟᱣ ᱨᱮ ᱯᱩᱭᱨᱩ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱟᱠᱟᱱᱟ ᱾

᱒᱐᱐᱙ ᱥᱟᱞᱮ ᱨᱮ ᱠᱚᱱᱥᱚᱨᱱ ᱤᱱᱰᱤᱭᱟ ᱦᱚᱛᱮᱛᱮ ᱵᱷᱟᱨᱚᱛᱱᱟᱴᱭᱚᱢ ᱦᱮᱯᱨᱟᱣ ᱨᱮ ᱡᱩᱱᱤᱭᱚᱨ ᱛᱷᱚᱠ ᱨᱮ ᱯᱩᱭᱞᱩ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱟᱠᱟᱱᱟ ᱾

ᱟᱨᱳᱵᱤᱞᱮ ᱠᱚᱞᱪᱚᱨ ᱮᱠᱥᱪᱮᱸᱡᱽ ᱯᱟᱦᱴᱟ ᱠᱷᱚᱱ ᱠᱟᱹᱡᱤᱡ ᱵᱚᱭᱚᱥ ᱛᱷᱚᱠ ᱨᱮ ᱥᱚᱨᱮᱥᱟᱱ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡᱤᱡ ᱒᱐᱐᱗ ᱨᱮᱱᱟᱜ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱟᱠᱟᱱᱟ ᱾

ᱵᱷᱟᱨᱚᱛ ᱡᱟᱠᱟᱛ ᱛᱷᱟᱨ ᱨᱮᱱᱟᱜ ᱦᱮᱯᱨᱟᱣ ᱨᱮ ᱠᱚᱱᱚᱠ ᱥᱚᱵᱷᱟ (ᱢᱩᱢᱵᱟᱭᱤ) ᱯᱟᱦᱴᱟ ᱠᱷᱚᱱ ᱥᱤᱨᱯᱷᱟᱹ ᱡᱚᱵᱟᱦᱚᱨ ᱵᱟᱞ ᱵᱷᱚᱵᱚᱱ (ᱛᱟᱢᱤᱞᱱᱟᱰᱩ) ᱯᱚᱱᱚᱛ ᱟᱨ ᱪᱮᱱᱱᱟᱭ ᱦᱚᱱᱚᱛ ᱛᱷᱟᱨ ᱨᱮᱱᱟᱜ ᱦᱮᱯᱨᱟᱣ ᱨᱮ ᱥᱤᱨᱯᱷᱟᱹ ᱡᱚᱭᱟ ᱵᱤᱫᱽᱭᱟ ᱞᱚᱨᱱᱤᱝ ᱥᱮᱱᱴᱚᱨ ᱨᱮᱱᱟᱜ ᱵᱷᱟᱨᱚᱛᱱᱟᱴᱭᱚᱢ ᱦᱮᱯᱨᱟᱣ ᱨᱮ ᱯᱩᱭᱞᱩ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱟᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

The Hindu
Times of India
Bharatanatyam
The Art Of Harinie